CELEX: 52009XG1212(03)
Language: et
Date: 2009-12-01 00:00:00
Title: Nõukogu järeldused, 1. detsember 2009 , ohutu ja tõhusa tervishoiu kohta e-tervise abil

12.12.2009   
            
            
               ET
            
            
               Euroopa Liidu Teataja
            
            
               C 302/12
            
         Nõukogu järeldused, 1. detsember 2009, ohutu ja tõhusa tervishoiu kohta e-tervise abil
   2009/C 302/06
   EUROOPA LIIDU NÕUKOGU,
   
               1.
            
            
               TULETAB MEELDE, et EÜ asutamislepingu artiklis 152 on märgitud, et kogu ühenduse poliitika ja meetmete määratlemisel ja rakendamisel tagatakse inimeste tervise kõrgetasemeline kaitse ning et ühendus soodustab liikmesriikidevahelist koostööd nimetatud artikliga hõlmatud valdkondades ja toetab vajaduse korral nende meetmeid. Kõigi ühenduse tasandi meetmete võtmisel arvestatakse täielikult liikmesriikide kohustust organiseerida ja pakkuda tervishoiuteenuseid;
            
         
               2.
            
            
               TULETAB MEELDE, et ühenduse 2008.–2013. aasta tervishoiustrateegia (1) üks eesmärke on toetada dünaamilisi tervishoiusüsteeme ja uusi tehnoloogiaid, tunnistades, et uued tehnoloogiad võivad parandada haiguste ärahoidmist, diagnoosimist ja ravi, soodustada patsientide ohutust ning parandada tervishoiusüsteemide koordineerimist, vahendite kasutamist ja jätkusuutlikkust;
            
         
               3.
            
            
               TULETAB MEELDE, et Euroopa Liidu liikmesriikide esindajad tegid 20. veebruaril 2009 Praha 2009. aasta e-tervise ministrite konverentsil (2) avalduse, millega tunnustati e-tervise kasulikkust tervisesektori ohutumaks ja tõhusamaks muutmisel, nõuti meetmete võtmist e-tervise ala loomiseks Euroopa kodanikele ning algatati protsess koordineeritud meetmete võtmiseks ja juhtimiseks e-tervise valdkonnas;
            
         
               4.
            
            
               TULETAB MEELDE e-tervise seisukohast tähtsaid Euroopa Liidu algatusi, sealhulgas järgmisi:
               
                           a)
                        
                        
                           e-tervis – parandada tervishoidu Euroopa kodanike heaks – tegevuskava Euroopa e-tervise valdkonnas (3);
                        
                     
                           b)
                        
                        
                           nõukogu 27. mai 2004. aasta järeldused e-tervise kohta (4);
                        
                     
                           c)
                        
                        
                           komisjoni teatis juhtivate turgude algatuse kohta Euroopas, (5) kus rõhutatakse eriti vajadust kaotada turu killustatusest ja e-tervishoiusüsteemide koostalitlusvõime puudumisest tulenevad tõkked, et kiirendada turu arengut;
                        
                     
                           d)
                        
                        
                           komisjoni soovitus digitaalsete terviseloosüsteemide piiriülese koostalitlusvõime kohta (6);
                        
                     
                           e)
                        
                        
                           komisjoni teatis telemeditsiini kohta nii patsientide, tervishoiusüsteemi kui ka majanduse hüvanguks (7);
                        
                     
         
               5.
            
            
               TERVITAB mitmete liikmesriikide vahel hiljuti tehtud koostööd
               
                           a)
                        
                        
                           laiaulatuslikus epSOS katseprojektis, (8) mille eesmärk on arendada elektrooniliste tervisekaartide kokkuvõtete ja e-retseptide piiriülest koostalitlusvõimet, ning Calliope temaatilises võrgustikus, (9) mille eesmärk on välja arendada Euroopa e-tervise koostalitlusvõime tegevuskava ja saavutada selle rakendamiseks vajalik konsensus;
                        
                     
                           b)
                        
                        
                           käimasolevas koostöös e-tervise standardiseerimise valdkonnas vastusena Euroopa Komisjoni e-tervist käsitlevale volitusele nr 403 (10);
                        
                     
         
               6.
            
            
               TERVITAB eesistujariik Rootsi aruannet „E-tervis tervema Euroopa nimel”, (11) mida tutvustati terviseministrite mitteametlikul kohtumisel Jönköpingis 6. ja 7. juulil 2009 ja mis on näide sellest, kuidas tervishoiu valdkonna poliitilisi eesmärke on võimalik e-tervise investeeringute abil saavutada;
            
         
               7.
            
            
               TUNNUSTAB e-tervise tähtsust vahendina, mis aitab parandada kvaliteeti ja patsientide ohutust, ajakohastada riikide tervishoiusüsteeme, parandada nende tõhusust ning teha need kõigile kättesaadavamaks ja sobivamaks patsientide ja tervise valdkonna töötajate individuaalsete vajaduste rahuldamiseks ning vananeva ühiskonna probleemide lahendamiseks;
            
         
               8.
            
            
               TUNNISTAB vajadust täiendava poliitilise juhtimise järele ja vajadust liita e-tervis tervisepoliitikaga, et arendada lähtuvalt rahvatervise vajadustest välja e-tervise teenused;
            
         
               9.
            
            
               PALUB liikmesriike välja töötada ja rakendada algatusi, mis on suunatud e-tervise teenuste käivitamiseks ja kasutamiseks, eriti
               
                           1)
                        
                        
                           võtta poliitiline ja strateegiline kohustus muuta e-tervis üheks tervishoiu kvaliteedi, kättesaadavuse ja ohutuse parandamise põhivahendiks,
                           
                                       a)
                                    
                                    
                                       asetades e-tervise tervishoiu reformikavade konteksti ja luues selle käivitamiseks konkreetsed rahalised stimuleerimismehhanismid;
                                    
                                 
                                       b)
                                    
                                    
                                       kõrvaldades koordineeritult e-tervise teenuste käivitamise ees seisvad tõkked;
                                    
                                 
                     
                           2)
                        
                        
                           suurendada usaldust e-tervise teenuste vastu ja nende omaksvõtmist,
                           
                                       a)
                                    
                                    
                                       tagades patsiendiohutuse, andmekaitse ja eraelu puutumatuse rangeimad standardid;
                                    
                                 
                                       b)
                                    
                                    
                                       edendades teadlikkust, usaldust ja omaksvõtmist tervisekaitseasutuste, -töötajate, patsientide ja nende sugulaste poolt;
                                    
                                 
                                       c)
                                    
                                    
                                       tagades nii patsientide kui ka tervise valdkonna töötajate vajaduste piisava hindamise ja koolitamise;
                                    
                                 
                     
                           3)
                        
                        
                           luua õiguskindlus ja tagada terviseandmete kaitse,
                           
                                       a)
                                    
                                    
                                       analüüsides oma kehtivaid litsentsimise, akrediteerimise ja e-tervise teenuste reguleerimise sätteid ning tehes ettepanekuid nende täiustamiseks;
                                    
                                 
                                       b)
                                    
                                    
                                       analüüsides kehtivat tava isiklikele terviseandmetele ligipääsu omavate ja neid kasutavate tervise valdkonna töötajate isiku tuvastamisel ja tõendamisel;
                                    
                                 
                                       c)
                                    
                                    
                                       käsitledes riigipiire ületava terviseandmete turvalise vahetuse õiguslikke piiranguid, pidades silmas vajadust kaitsta patsiendi terviseandmeid ja isikupuutumatust ning seega patsientide õigust anda nõusolek oma terviseandmete kasutamisele;
                                    
                                 
                     
                           4)
                        
                        
                           lahendada tehnilised küsimused ja soodustada turu arengut,
                           
                                       a)
                                    
                                    
                                       tagades, et e-tervise teenuste organisatsioonide ja riikide piire ületava koostalitlusvõime eesmärki võetakse arvesse riiklikes, piirkondlikes ja kohalikes tervisestrateegiates ja investeerimiskavades;
                                    
                                 
                                       b)
                                    
                                    
                                       tagades ühise meditsiiniterminoloogia ja ühiste tehniliste standardite vastuvõtmise ja rakendamise, eriti liikmesriikide vahel vahetatavate terviseandmete suhtes;
                                    
                                 
                                       c)
                                    
                                    
                                       kasutades avalikke hankeid, et toetada koostalitlusvõimeliste e-tervise teenuste käivitamist, järgides seejuures täielikult olemasolevaid seadusi;
                                    
                                 
                     
         
               10.
            
            
               PALUB komisjonil
               
                           1)
                        
                        
                           uuendada Euroopa e-tervise tegevuskava;
                        
                     
                           2)
                        
                        
                           koostada aruanne elektroonilise tuvastamise haldussüsteeme käsitlevate olemasolevate ELi poliitikate ja meetmete arengusuundade kohta seotud valdkondades, et kasutada ära nende võimalikku koostoimet;
                        
                     
                           3)
                        
                        
                           korraldada sobivate ajavahemike järel erinevate e-tervise teenuste kasutamise tasuvuse ja soodsate tervisemõjude hindamine, tuginedes ELi ja riikide tasandil kogutud teadmistele;
                        
                     
         
               11.
            
            
               PALUB komisjonil ja liikmesriikidel
               
                           1)
                        
                        
                           tugineda riigisekretäride ja nendega võrdväärsete ametiisikute vahel peetud mitteametlike kohtumiste tulemusena tekkinud poliitilisele impulsile, et töötada koostöös Euroopa Komisjoniga tõhusaima ja sobivaima liikmesriikide juhitava kõrgetasemelise mehhanismi kaudu välja e-tervise valdkonna käimasolevate meetmete juhtimine, koordineerimine ja konsolideerimine, et aidata kaasa e-tervise käivitamisele ja koostalitlusvõimeliste e-tervise teenuste tegelikule kasutamisele nii siseriiklike tervishoiusüsteemide sees kui ka vahel;
                        
                     
                           2)
                        
                        
                           tagada, et selle mehhanismi põhilised eesmärgid on järgmised:
                           
                                       a)
                                    
                                    
                                       ühendada ja koordineerida ELi tasemel rühmi, projekte ja asutusi;
                                    
                                 
                                       b)
                                    
                                    
                                       edendada e-tervise ühtlustamist ELi ja riikide tasemel tervisestrateegiate ja -vajadustega riikide tervisekaitseasutuste otsese kaasamise teel;
                                    
                                 
                                       c)
                                    
                                    
                                       levitada riikide ja ühenduse tasemel tehtavate uuringute põhjal teaduslikke tõendeid e-tervise teenuste tasuvuse ja sotsiaal-majanduslike kasude kohta;
                                    
                                 
                                       d)
                                    
                                    
                                       anda selle tegevustest asjakohastel nõukogu istungitel korrapäraselt aru;
                                    
                                 
                     
                           3)
                        
                        
                           kohaldada seda mehhanismi eriti järgmistes valdkondades:
                           
                                       a)
                                    
                                    
                                       koostöö ühiste probleemide ja raskuste ületamiseks e-tervise teenuste edasiviimisel tervise-eesmärkide saavutamiseks;
                                    
                                 
                                       b)
                                    
                                    
                                       liikmesriikide toetamine, töötades välja tegevuskava, mis sisaldab abi otsuste langetamiseks ja suuniseid e-tervise teenuste käivitamiseks, omaksvõtmiseks ja kasutamiseks;
                                    
                                 
                                       c)
                                    
                                    
                                       koostöö sidusrühmadega, eriti patsientide ja tervise valdkonna töötajatega, et tagada e-tervise vahendite ja teenuste vastavus kliinilistele vajadustele ja üldistele tervishoiusüsteemi eesmärkidele.
                                    
                                 
                     
         
      (1)  Valge raamat „Üheskoos tervise nimel: ELi strateegiline lähenemine aastateks 2008–2013” (KOM(2007) 630).
   
      (2)  http://www.ehealth2009.cz/Pages/108-Prague-Declaration.html
   
      (3)  KOM(2004) 356.
   
      (4)  9628/04.
   
      (5)  KOM(2007) 860.
   
      (6)  KOM(2008) 3282.
   
      (7)  KOM(2008) 689.
   
      (8)  Nutikad avatud teenused Euroopa patsientidele – kaasrahastatud EÜ poolt konkurentsivõime ja innovatsiooni programmi (CIP) info- ja sidetehnoloogia poliitika toetusprogrammi (ICT PSP) raames: http://www.epsos.eu
   
      (9)  Koostalitlusvõime kutse, mida EÜ rahastab CIP ICP PSP raames: http://www.calliope-network.eu
   
      (10)  Volitus e-tervise koostalitlusvõime standardite kohta (M/403): http://www.ehealth-interop.nen.nl
   
      (11)  E-tervis tervema Euroopa nimel – võimalused tervishoiuvahendite paremaks kasutamiseks http://www.se2009.eu